**CONTRACT DE FINANȚARE NERAMBURSABILĂ**

 În temeiul Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, s-a încheiat prezentul contract de finanțare nerambursabilă a Proiectului **” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**între:

**COMUNA POIANA STAMPEI**, cu sediul în Județul Suceava, Comuna Poiana Stampei, C.I.F. 5021250, cod postal 727430, Tel / Fax: 0230/ 575177, e-mail: poiana\_stampei@yahoo.com, cont: RO12TREZ24A675000591200X, deschis la Trezoreria Vatra Dornei, reprezentată prin D-nul Ing. Viluț Mezdrea cu funcţia de Primar, în calitate de **Finanțator**, pe de o parte,

și

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , județul \_\_\_\_\_\_\_\_\_\_\_\_\_\_\_\_, C.IF. \_\_\_\_\_\_\_\_\_\_\_\_, cod poștal\_\_\_\_\_\_\_\_\_\_, cont\_\_\_\_\_\_\_\_\_\_\_\_\_\_\_\_\_\_\_\_, deschis la\_\_\_\_\_\_\_\_\_\_\_\_\_\_\_, reprezentată de\_\_\_\_\_\_\_\_\_\_\_\_\_\_\_\_, în calitate de **Beneficiar**, pe de altă parte

**CAPITOLUL I- Obiectul și valoarea contractului**

**Art. 1** – Obiectul contractului

1. Prezentul contract are ca obiect finanțarea nerambursabilă de către Comuna Poiana Stampei din buget local, a activităților pe care Beneficiarul le va desfășura în cadrul Proiectului, în vederea atingerii obiectivelor acestuia stipulate în cererea de finanțare.
2. Comuna Poiana Stampei va pune la dispoziția Beneficiarului suma specificată în anunțul de participare, în vederea derulării activităților Proiectului, în termenele și condițiile stabilite prin prezentul contract.
3. Beneficiarul acceptă finanțarea și se angajează să realizeze activitățile pe propria răspundere, în conformitate cu prevederile cuprinse în prezentul Contract și cu legislația națională în vigoare.

**Art. 2**- Valoarea contractului

 Valoarea totală a proiectului este de \_\_\_\_\_\_\_\_\_\_\_\_\_\_\_\_ .

Valoarea finanțării nerambursabile este de \_\_\_\_\_\_\_\_\_\_\_\_\_\_ .

**Capitolul II- Durata contractului**

**Art. 3**- Prezentul contract intră în vigoare la data semnării lui de către ambele părți și are valabilitate până la 31.12.2015.

**Art. 4** –Derularea Proiectului

Derularea Proiectului va începe și va fi finalizată de către Beneficiar conform termenelor stabilite în cererea de finanțare, perioadă în care se vor desfășura activitățile descrise și prevăzute a se realiza în cadrul Proiectului.

**Capitolul III- Obligațiile părților**

**Art.5** Obligațiile **Beneficiarului** sunt:

* Să utilizeze suma prevăzută la art. 2 exclusiv pentru finanțarea cheltuielilor aferente acțiunilor/ activităților prevăzute în cererea de finanțare și în proiect, potrivit destinației stabilite prin contract în conformitate cu dispozițiile legale în vigoare;
* Să realizeze acțiunile/activitățile prevăzute, obiectivele și indicatorii prevăzuți în cererea de finanțare;
* Să asigure suportul administrativ, comunicarea eficientă și operativă a problemelor tehnice și financiare, între Finanțator și Beneficiar;
* Să permită persoanelor delegate de Finanțator să efectueze controlul privind modul de utilizare a fondurilor;
* **Să contribuie cu minimum 10% din valoarea totală de finanțare a programului;**
* Să prezinte, la solicitarea Finanțatorului, orice informație sau document ce privesc derularea proiectului, inclusiv documentele originale ce justifică plățile, în termen de 5 zile de la solicitarea acestora;
* Să restituie, în situația nerespectării dispozițiilor legale și a prevederilor prezentului contract, în termen de 15 zile de la data comunicării somației de plată din partea organului de control, sumele primite, precum și penalitățile aferente acestora, calculate potrivit dispozițiilor legale în vigoare;
* Să prezinte documente justificative pentru fiecare solicitare de plată ;
* Să depună la sediul autorității finanțatoare raportul final de activitate și a raportului financiar, în termen de cel mult 30 de zile de la terminarea activității;

**Art. 6** Obligațiile **Finanțatorului** sunt:

* Să supravegheze și să controleze modul de utilizare a sumei repartizate, precum și modul de respectare a dispozițiilor legale;
* Să vireze, în funcție de execuția bugetară, sumele alocate pentru finanțarea proiectului, către Beneficiar;
* În cazul în care Beneficiarul nu respectă prevederile prezentului contract, Finanțatorul are dreptul de a solicita restituirea sumelor acordate, precum și sistarea virării sau diminuarea sumei repartizate, după caz.
* Să nu elibereze ultima tranșă a finanțării nerambursabile mai înainte de validarea raportului final de activitate și a raportului financiar.

**Capitolul IV- Virarea sumelor reprezentând finanțare nerambursabilă**

**Art.7**- (1) Comuna Poiana Stampei virează direct în contul Beneficiarului sumele reprezentând finanțare nerambursabilă alocate Proiectului, conform prezentului contract, în funcție de solicitarea Beneficiarului, **însoțită de documente justificative.**

 (2) Comuna Poiana Stampei poate suspenda, cu notificare scrisă, în întregime sau parțial, plata, fără rezilierea contractului, în cazul nerespectării de către Beneficiar a oricăreia dintre obligațiile sale contractuale și să procedeze la verificarea întregii documentații privind derularea Proiectului finanțat și utilizarea finanțării.

**Capitolul V- Monitorizare și control**

**Art. 8** Beneficiarul furnizează Finanțatorului toate informațiile referitoare la derularea proiectului pe care acesta i le solicită. Finanțatorul poate solicita oricând Beneficiarului informații cu privire la stadiul activităților, acesta având obligația să răspundă oricărei solicitări în termen de 5 zile lucrătoare.

**Art. 9** Beneficiarul va transmite informații privind derularea Proiectului și utilizarea sumelor primite. În acest sens, Beneficiarul va prezenta Finanțatorului un raport de activitate final și un raport financiar, asupra utilizării tuturor sumelor primite cu privire la activitățile proiectului, care va cuprinde obligatoriu justificarea cheltuielilor la nivelul întregului proiect.

**Capitolul VI- Răspundere contractuală**

**Art. 10** Beneficiarul își asumă întreaga răspundere tehnică și supravegherea generală a executării serviciilor contractate.

**Art. 11** Beneficiarul răspunde pentru realizarea obligațiilor contractuale și suportă pagubele cauzate Finanțatorului, ca urmare a oricăror acțiuni sau omisiuni legate de realizarea contractului și care îi sunt imputabile.

**Art. 12** Beneficiarul răspunde de exactitatea datelor prezentate în documentele justificative de plată.

**Art. 13** Beneficiarul este responsabil pentru modul în care finanțarea este folosită, răspunderea Finanțatorului nefiind în nici un fel angajată, în cazul în care Beneficiarul va fi ținut responsabil față de terți pentru orice prejudicii cauzate în derularea Proiectului și în nici o altă situație ce decurge dintr-o acțiune sau inacțiune ilicită a Beneficiarului legată de finanțarea acordată prin prezentul contract.

**Art. 14** Finanțatorul nu răspunde în cazul nerespectării legislației în vigoare de către Beneficiar sau de către angajați, colaboratori sau consultanți ai acestuia.

**Capitolul VII- Modificarea proiectului**

**Art. 15** Prevederile contractului pot fi modificate și/ sau completate numai prin acte adiționale semnate de comun acord de către părți sau de către împuterniciți ai acestora.

**Art. 16** Pe parcursul derulării Proiectului, Beneficiarul poate modifica, prin solicitare scrisă justificată, aprobată de Finanțator- durata de derulare, structura bugetului Proiectului și/sau alte elemente, cu condiția ca acestea să nu schimbe scopul și obiectivele Proiectului.

**Art. 17** Asemenea modificări nu pot conduce la majorarea valorii contractului prev. la art.2.

**Capitolul VIII- Rezilierea contractului**

**Art. 18** Finanțatorul va rezilia contractul, cu efect imediat, în cazul în care Beneficiarul nu demarează realizarea contractului în termenul stabilit în contract sau nu îndeplinește obligațiile contractuale. În acest caz, contractul de finanțare va fi reziliat de plin drept, fără a fi necesară intervenția instanței de judecată, în termen de 10 zile calendaristice de la data primirii notificării prin care părții în culpă i s-a adus la cunoștință că nu și-a îndeplinit obligațiile contractuale.

**Art. 19** În cazul rezilierii contractului ca urmare a neîndeplinirii clauzelor contractuale, beneficiarul finanțării este obligat în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia.

**Capitolul IX-Litigii**

**Art. 20** Litigiile de orice fel ce decurg din executarea prezentului contract se soluționează pe cale amiabilă în termen de 15 zile calendaristice de la apariția lor. Eventualele litigii născute din interpretarea, executarea, încetarea prezentului contract, care nu pot fi soluționate pe cale amiabilă, vor fi supuse soluționării instanțelor judecătorești competente.

Prezentul contract s-a încheiat în 2 exemplare, un exemplar pentru Finanțator și un exemplar pentru Beneficiar.

  **Finanțator, Beneficiar,**

**COMUNA POIANA STAMPEI**